Diari Oficial de la Generalitat Valenciana


Sumari del DOGV 9184, del 29-09-2021 (2021/8974)

Informació pública de la Sentència número 958/202,1 dictada en cassació, en el procediment ordinari número 475/2013S.
---------------------------------------------------------------------------------------------------------------------

### Dades del document

Número de DOGV
:   9184

Data del DOGV
:   29-09-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/8974


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la Sentència número 958/202,1 dictada en cassació, en el procediment ordinari número 475/2013S. [2021/8974]  
Procediment ordinari [ORD] núm.: 5 /000475/2013-S.  
N.I.G.: 46930-06-2-2638-1408676.  
Demandants: Consell Regulador de la Denominació d'Origen Protegida Utiel-Requena i Consell Regulador de la Denominació d'Origen Protegida Alacant.  
Procurador: Carlos Javier Aznar Gómez.  
Demandat: Conselleria d'Agricultura, Pesca, Alimentació i Aigua.  
  
Codemandat: Consell Regulador de Vins de la Denominació d'Origen Protegida València.  
Procuradora: María Luisa Sempere Martínez.  
Miriam Muñoz Peiró, lletrada de l'Administració de justícia de la Secció Cinquena de la Sala Contenciosa Administrativa del Tribunal Superior de la Comunitat Valenciana, faig saber:   
  
La Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana ha vist el procediment ordinari 475/13, entre el Consell Regulador de la Denominació d'Origen Protegida Utiel-Requena i el Consell Regulador de la Denominació d'Origen Protegida Alacant, com a part recurrent; la Conselleria d'Agricultura, Pesca, Alimentació i Aigua, com a part recorreguda, i amb Rosario Vidal Mas com a ponent. En aquest procés s'ha dictat, en data 10 de juliol, la Sentència número 557/2019, contra la qual s'ha recorregut en cassació (núm. 7331/2019); Secció Primera de la Sala Contenciosa Administrativa del Tribunal Suprem, Sentència número 958/2019, que té la part dispositiva com segueix:  
  
«Dispositiva  
Per tot el que s'ha exposat, en nom del rei i per l'autoritat que li confereix la Constitució, aquesta sala ha decidit:  
1) Establir com a doctrina jurisprudencial la que s'indica en el fonament seté.  
2) Declarar que pertoca i s'estima el recurs de cassació número 7331/2019, interposat pel Consell Regulador de la Denominació d'Origen Protegida Alacant i pel Consell Regulador de la Denominació d'Origen Protegida Utiel-Requena, contra la Sentència número 557/2019, de 10 de juliol, dictada per la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu número 475/13 i, en conseqüència, cassar i anul·lar la sentència impugnada.  
  
3) Estimar el recurs contenciós administratiu interposat pel Consell Regulador de la Denominació d'Origen Protegida Alacant i pel Consell Regulador de la Denominació d'Origen Protegida Utiel-Requena, contra l'Ordre 3/2011, de 16 de novembre, de la Conselleria d'Agricultura, Pesca, Alimentació i Aigua, que modifica l'Ordre 13/2011, de 20 de maig, per la qual s'aprova el reglament i plec de condicions de la Denominació d'Origen Protegida València i el seu Consell Regulador, i anul·la l'Ordre 3/2011 en l'extrem de l'apartat 4 de l'article 4 de l'annex II que s'indica en el fonament huité d'aquesta sentència.  
  
4) Imposar les costes d'acord amb el que estableix l'últim fonament d'aquesta sentència.  
Notifiqueu aquesta resolució a les parts i inseriu-la en la col·lecció legislativa.  
Així s'ordena i se signa.»  
  
La qual cosa es fa pública, als efectes procedents.  
  
València, 3 de setembre de 2021.- La lletrada de l'Administració de justícia: Miriam Muñoz Peiró.